Vážená kolegyňa, vážený kolega,

dovoľujeme si Vás osloviť a pozvať na medzinárodnú vedeckú konferenciu

**Akcenty literatúry pre deti a mládež (trendy, problémy, interpretácie)**,ktorá sa uskutoční dňa 23.10.2020 v zasadacej miestnosti Dekanátu (miestnosť č. 119) na Filozofickej fakulte UKF v Nitre.

Konferencia je zameraná na problematiku interpretácie literárnych textov pre deti a mládež, jej statusu a perspektívam v edukačnej praxi.

Cieľom konferencie je vytvoriť platformu pre výmenu názorov, skúseností, príkladov z dobrej praxe, ale aj kritických poznámok na tému súčasného vývoja interpretačnej práce s literárnymi textami pre deti a mládež a ich recepcie.

Odborné stretnutie sa uskutoční v priestoroch FF UKF prezenčnou alebo dištančnou formou (prípadne ich kombináciou) podľa vývoja pandémie v jesenných mesiacoch.

V prípade záujmu nám prosím zašlite vyplnenú prihlášku na mail mhraskova@ukf.sk, registrovať sa je možné ihneď, najneskôr do 28. 8. 2020. Podrobnejšie informácie Vám odošleme po prijatí Vašej záväznej registrácie.

Výstupom z konferencie bude recenzovaný vedecký zborník. Aktívne vystupujúci účastníci získajú certifikát o účasti na vedeckom podujatí.

Prajeme Vám všetko dobré, pevné zdravie a tešíme sa na Vašu účasť!

S úctou a srdečným pozdravom za organizačný výbor

Mgr. Mariana Hrašková, PhD.

Doc. Silvia Lauková, PhD.

PhDr. P. Kaizerová, PhD.

KSJL - sekcia slovenskej literatúry,

FF UKF, Štefánikova 67

Nitra

Cestovné náklady hradí vysielajúca organizácia alebo účastník.

Vzhľadom na ťažko predikovateľnú situáciu s COVID-19 prebehne rokovanie v priebehu jedného dňa, preto Vás prosíme o zaslanie registrácie čím skôr, najneskôr do 28. 8. 2020. Ďakujeme.